Εικόνα που περιέχει κείμενο


Περιγραφή που δημιουργήθηκε αυτόματα

**ΔΗΜΟΣ ΗΡΑΚΛΕΙΟΥ – ΠΑΡΑΔΟΤΕΑ (1.4.2, 1.4.3, 1.4.4, 2.4.1, 2.4.2, 2.4.3, 2.4.4, 3.4.1, 3.4.2, 4.4.1, 4.4.2, 5.4.1, 5.4.2, 5.4.3, 6.4.2, 6.4.3)**

**ΠΡΟΣΚΛΗΣΗ** **ΓΙΑ ΤΗΝ ΠΡΟΣΛΗΨΗ ΠΡΟΣΩΠΙΚΟΥ**

**ΜΕ ΣΥΜΒΑΣΗ ΜΙΣΘΩΣΗΣ ΕΡΓΟΥ**

**ΣΤΟ ΠΛΑΙΣΙΟ ΤΗΣ ΠΡΑΞΗΣ “COOPERATIVE INTELLIGENT EDUCATION & ELECTROMOBILITY ZERO ENERGY BUILDINGS” ΜΕ ΑΚΡΩΝΥΜΙΟ «C-IZEBS» ΤΟΥ ΠΡΟΓΡΑΜΜΑΤΟΣ ΣΥΝΕΡΓΑΣΙΑΣ INTERREG V-A «ΕΛΛΑΔΑ – ΚΥΠΡΟΣ 2014-2020» (ΟΠΣ MIS 5050682)**



|  |  |
| --- | --- |
| **ΕΛΛΗΝΙΚΗ ΔΗΜΟΚΡΑΤΙΑ**  **ΔΗΜΟΣ ΗΡΑΚΛΕΙΟΥ**  **ΔΙΕΥΘΥΝΣΗ ΔΙΟΙΚΗΤΙΚΩΝ ΥΠΗΡΕΣΙΩΝ**  **ΤΜΗΜΑ ΑΝΘΡΩΠΙΝΟΥ ΔΥΝΑΜΙΚΟΥ** | **Ηράκλειο 04/03/2022**  **Αριθ. Πρωτ.: 19104** |
| **Πληροφορίες: Κατσαράκης Κων/νος**  Τηλ:2813 409424  E-mail: [katsarakis-k@heraklion.gr](mailto:katsarakis-k@heraklion.gr) |



**ΠΡΟΣΚΛΗΣΗ ΓΙΑ ΤΗΝ ΠΡΟΣΛΗΨΗ ΠΡΟΣΩΠΙΚΟΥ**

**ΜΕ ΣΥΜΒΑΣΗ** **ΜΙΣΘΩΣΗΣ ΕΡΓΟΥ**

(με το άρθρο 21 του ν. 4452/2017 και την παρ. 8 του άρθρου 6 του Ν.2527/97)

**στο πλαίσιο της Πράξης «Cooperative Intelligent education & electromobility Zero Energy Buildings» με ακρωνύμιο «C-IZEBs»**

του Προγράμματος Συνεργασίας Interreg V-A «Ελλάδα-Κύπρος 2014-2020»

με τη συγχρηματοδότηση της Ευρωπαϊκής Ένωσης (Ε.Τ.Π.Α) και από εθνικούς πόρους της Ελλάδας και της Κύπρου

**Ο Δήμος Ηρακλείου Κρήτης έχοντας υπόψη** **τις διατάξεις**:

1. της παρ.8 του άρθρου 6 Ν. 2527/97, όπως αναριθμήθηκε με την παρ.3 του άρθρου 10 του N. 3812/2009 και συμπληρώθηκε με την παρ.3 του άρθρου 30 του Ν.4314/14,
2. του άρθρου 4 της ΠΥΣ 33/27.12.2006 (Α’ 280), όπως έχει τροποποιηθεί διαδοχικά [παρ. 4 άρθρου 30 ν. 4314/2014 (ΦΕΚ-265/τ. Α’/23.12.2014), παρ. 5 άρθρου 14 ν. 4403/2016 (ΦΕΚ-125/τ. Α’/07.07.2016), άρθρο 21 ν. 4452/2017, «Αυτοχρηματοδοτούμενα αναπτυξιακά προγράμματα» (ΦΕΚ 17/τ. Α’/15.02.2017) και ισχύει,
3. του ν.3463/2006 «Κώδικας Δήμων και Κοινοτήτων» (ΦΕΚ-114/τ. Α’),
4. του ν. 3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης- Πρόγραμμα Καλλικράτης» (ΦΕΚ-87/τ. Α’/7.6.2010), όπως έχει τροποποιηθεί και ισχύει,
5. του ν. 4555/2018 Μεταρρύθμιση του θεσμικού πλαισίου της Τοπικής Αυτοδιοίκησης - Εμβάθυνση της Δημοκρατίας - Ενίσχυση της Συμμετοχής – Βελτίωση της οικονομικής και αναπτυξιακής λειτουργίας των Ο.Τ.Α. [Πρόγραμμα «ΚΛΕΙΣΘΕΝΗΣ-Ι»], όπως έχει τροποποιηθεί και ισχύει,
6. του ν. 4623/2019 (Α’ 134/09.08.2019), «Ρυθμίσεις του Υπουργείου Εσωτερικών, διατάξεις για την ψηφιακή διακυβέρνηση, συνταξιοδοτικές ρυθμίσεις και άλλα επείγοντα ζητήματα»,
7. του ν. 4314/2014 (Α' 265), «Α) Για τη διαχείριση, τον έλεγχο και την εφαρμογή αναπτυξιακών παρεμβάσεων για την προγραμματική περίοδο 2014−2020, Β) Ενσωμάτωση της Οδηγίας 2012/17 του Ευρωπαϊκού Κοινοβουλίου και του Συμβουλίου της 13ης Ιουνίου 2012 (ΕΕ L 156/16.6.2012) στο ελληνικό δίκαιο, τροποποίηση του ν. 3419/2005 (Α' 297) και άλλες διατάξεις” και του Ν. 3614/2007 (Α' 267) «Διαχείριση, έλεγχος και εφαρμογή αναπτυξιακών παρεμβάσεων για την προγραμματική περίοδο 2007 -2013»,
8. της παρ. 15 του άρθρου 21 του ν.2190/1994, όπως ισχύει με βάση παρ.8 του άρθρου 51 του Ν.4765/21,
9. του άρθρου 8 παρ. 3 του ν. 4325/2015,
10. του π.δ. 28/2015 (Α' 34) «Κωδικοποίηση διατάξεων για την πρόσβαση σε δημόσια έγγραφα και στοιχεία»,
11. του ν. 2690/1999 (Α' 45) “Κύρωση του Κώδικα Διοικητικής Διαδικασίας και άλλες διατάξεις” και ιδίως των άρθρων 7 και 13 έως 15,
12. της υπ’ αριθ. 300488/ΥΔ1244 Κοινής Υπουργικής Απόφασης “Σύστημα διαχείρισης και ελέγχου των προγραμμάτων συνεργασίας του στόχου «ΕΥΡΩΠΑΪΚΗ ΕΔΑΦΙΚΗ ΣΥΝΕΡΓΑΣΙΑ»” (ΦΕΚ 1099/τ. Β΄/19-4-2016),
13. τον Οργανισμό Εσωτερικής Λειτουργίας του Δήμου Ηρακλείου (ΦΕΚ. 2122/Β’ 22.09.2011),
14. Των σε εκτέλεση των ανωτέρω νόμων εκδοθεισών κανονιστικών πράξεων, των λοιπών διατάξεων που αναφέρονται ρητά ή απορρέουν από τα οριζόμενα στα συμβατικά τεύχη της παρούσας, καθώς και του συνόλου των διατάξεων του ασφαλιστικού, εργατικού, κοινωνικού, φορολογικού δικαίου που διέπει την ανάθεση και εκτέλεση της παρούσας σύμβασης, έστω και αν δεν αναφέρονται ρητά παραπάνω,
15. Την με αριθμό **5050682/31.05.2021** Σύμβαση Χρηματοδότησης μεταξύ της Ειδικής Υπηρεσίας Διαχείρισης Επιχειρησιακών Προγραμμάτων του στόχου «Ευρωπαϊκή Εδαφική Συνεργασία» του ΥΠ.ΑΝ.Ε. και του Υπουργείου Παιδείας, Πολιτισμού, Αθλητισμού και Νεολαίας της Κύπρου, Κύριου Δικαιούχου της Πράξης με ακρωνύμιο «C-IZEBs»,
16. Την με αριθμό πρωτ. **55.436/17.06.2021** Συμφωνία Εταιρικής Σχέσης της Πράξης «Cooperative Intelligent education & electromobility Zero Energy Buildings» με ακρωνύμιο «C-IZEBs», στο πλαίσιο του Ευρωπαϊκού Προγράμματος Συνεργασίας Interreg V-A «Ελλάδα-Κύπρος 2014-2020» (Άξονες Προτεραιότητας 2 & 3), με συγχρηματοδότηση από το Ευρωπαϊκό Ταμείο Περιφερειακής Ανάπτυξης (ΕΤΠΑ), την Ελλάδα και την Κύπρο, τον ορισμό της αρμόδιας Ο.Δ.Ε. και τις αρμοδιότητες των μελών της,
17. την υπ’ αριθμ. **844/31.08.2021** (ΑΔΑ: 95Θ1Ω0Ο-ΑΑ4) απόφαση της Ο.Ε., για την αποδοχή της έγκρισης και την υλοποίηση της Πράξης «Cooperative Intelligent education & electromobility Zero Energy Buildings» με ακρωνύμιο «C-IZEBs» (MIS 5050682),
18. την με αριθμ. πρωτ. **329.840/03.11.2021** (ΑΔΑ:60ΔΖ7ΛΚ-ΑΒΒ) Απόφαση του Περιφερειάρχη Κρήτης, σύμφωνα με την οποία εγκρίθηκε η εγγραφή στο Πρόγραμμα Δημοσίων Επενδύσεων στην **ΣΑΕΠ 102/6** με κωδικό Έργου **2021ΕΠ1010260003** και η ανακατανομή πιστώσεων για το 2021,
19. την ύπαρξη εγγεγραμμένων πιστώσεων στον **Κ.Α. Εξόδων 70-6474.015** με τίτλο: «***Ευρωπαϊκό πρόγραμμα Συνεργασίας Cooperative Intelligent Education & Electromobility Zero Energy Buildings (C-IZEBs)***» συνολική πίστωση ύψους **€ 570.070,00** για την υλοποίηση της πράξης «**C-IZEBs**» (υπ’ αριθμ. **304/22.11.2021** σε ΟΕ απόφαση του ΔΣ Ηρακλείου, ΑΔΑ: Ψ7ΥΙΩ0Ο-7Ν0 και ΑΟΕ-1054-ΟΕ/02.11.2021, ΑΔΑ: ΨΚΥΕΩ0Ο-ΘΕΕ),
20. την υπ’ αριθμ. **1217/07.12.2021** (ΑΔΑ: ΨΠ07Ω0Ο-ΔΓ3) απόφαση της ΟΕ περί εξειδίκευσης δαπανών του **Κ.Α. Εξόδων 70-6474.015** με τίτλο: «***Ευρωπαϊκό πρόγραμμα Συνεργασίας Cooperative Intelligent Education & Electromobility Zero Energy Buildings (C-IZEBs)***» για τα οικονομικά έτη 2021, 2022 και 2023,
21. τις ανάγκες σε προσωπικό που προέκυψαν για την υλοποίηση της Πράξης «Cooperative Intelligent education & electromobility Zero Energy Buildings» με ακρωνύμιο «C-IZEBs» του προγράμματος Συνεργασίας Interreg V-A «Ελλάδα – Κύπρος 2014-2020»,
22. την υπ’ αριθμ. **Α-89/12-01-2022** (αρ. πρωτ. 3393/12-01-2022, ΑΔΑ:Ψ1ΙΤΩ0Ο-ΣΝΠ) Απόφαση Ανάληψης Υποχρέωσης για την έγκριση, δέσμευση και διάθεση της σχετικής δαπάνης , 27.338,00 ευρώ από τον προϋπολογισμό οικονομικού έτους 2022 και τον Κ.Α Εξόδων 70-6474.015 με τίτλο « Ευρωπαϊκό πρόγραμμα Συνεργασίας Cooperative Intelligent Education & Electromobiliti Zero Energy Buildings (C-IZEBs)»
23. Την υπ΄αριθ. **Α-287/2022** (αριθ. πρωτ. 14621/18-02-2022, ΑΔΑ : 6ΜΤΝΩ00-ΗΒΤ) Απόφαση Ανάληψης Υποχρέωσης για την δέμευση και διάθεση ποσού 800,00 ευρώ για τη δαπάνη δημοσίευσης της ανακοίνωσης πρόσληψης προσωπικού
24. Τις διατάξεις των άρθρων 58 κ΄59 του Ν. 3852/2010 (φεκ 87/Α΄/7-6-2010) και την αριθ. 16439/25-02-2022 απόφαση Δημάρχου «Περί ορισμού αντιδημάρχων 5και μεταβίβασης αρμοδιοτήτων του»
25. την υπ’ αριθ. **41/2021 (ΑΔΑ: 6ΧΗΙΩ0Ο-0Κ6**) απόφαση της Οικονομικής Επιτροπής για την ΠΡΟΣΚΛΗΣΗ ΠΡΟΣΛΗΨΗΣ ΠΡΟΣΩΠΙΚΟΥ ΜΕ ΣΥΜΒΑΣΗ ΜΙΣΘΩΣΗΣ ΕΡΓΟΥ ΣΤΟ ΠΛΑΙΣΙΟ ΤΗΣ ΠΡΑΞΗΣ “COOPERATIVE INTELLIGENT EDUCATION & ELECTROMOBILITY ZERO ENERGY BUILDINGS” ΜΕ ΑΚΡΩΝΥΜΙΟ «C-IZEBS» ΤΟΥ ΠΡΟΓΡΑΜΜΑΤΟΣ ΣΥΝΕΡΓΑΣΙΑΣ INTERREG V-A «ΕΛΛΑΔΑ – ΚΥΠΡΟΣ 2014-2020»,

Με την παρούσα πρόσκληση ο Δήμος Ηρακλείου, που εδρεύει στην Π.Ε. Ηρακλείου της Περιφέρειας Κρήτης,

**ΠΡΟΣΚΑΛΕΙ**

Ενδιαφερόμενους/ενδιαφερόμενες οι οποίοι/-ες πληρούν τις προϋποθέσεις της παρούσας να υποβάλουν αίτηση για την σύναψη Σύμβασης Μίσθωσης Έργου για την κάλυψη αναγκών του Δήμου Ηρακλείου. Αντικείμενο της σύμβασης είναι το έκτακτο έργο της διοικητικής υποστήριξης, οργάνωσης – προγραμματισμού - υποστήριξης υλοποίησης του φυσικού αντικειμένου, των πακέτων εργασίας και της οικονομικής διαχείρισης της Πράξης «Cooperative Intelligent education & electromobility Zero Energy Buildings» με ακρωνύμιο «C-IZEBs» του Προγράμματος Συνεργασίας Interreg V-A «Ελλάδα-Κύπρος 2014-2020».

Ο Δ.Η. εντάχθηκε στην Πράξη σύμφωνα με την με αρ. πρωτ. 35.198/2021 επιστολή ηλεκτρονικού ταχυδρομείου της Κοινής Γραμματείας του Προγράμματος Interreg V-A «ΕΛΛΑΔΑ-ΚΥΠΡΟΣ 2014-2020» - παράρτημα στην Κύπρο. Η υλοποίηση της Πράξης συγχρηματοδοτείται από την Ευρωπαϊκή Ένωση (ΕΤΠΑ). Η προς σύναψη σύμβαση συνδέεται με συγκεκριμένο και σαφώς προσδιορισμένο χρονικά έργο, χωρίς να επιβαρύνει τον κρατικό προϋπολογισμό.

Στο πλαίσιο αυτό θα απασχοληθεί εκτάκτως **στην έδρα της υπηρεσίας** (σύμφωνα με τον Πίνακα) **ένα (1) άτομο ειδικότητας ΠΕ Πληροφορικής** (Software + Hardware) για χρονικό διάστημα από την υπογραφή της σύμβασης μέχρι την ολοκλήρωση της Πράξης (ήτοι, 15/07/2023). Ο υποψήφιος που θα επιλεγεί θα παρέχει τις αναγκαίες υπηρεσίες μέχρι και την ολοκλήρωση του Κλεισίματος της Πράξης, ήτοι το αργότερο μέχρι τις 15/06/2024. Σε περίπτωση παράτασης της πράξης παρέχεται η δυνατότητα αντίστοιχης παράτασης της σύμβασης, χωρίς να υποκρύπτεται οποιαδήποτε σχέση εξαρτημένης εργασίας από τις εν λόγω συμβάσεις.

| **ΠΙΝΑΚΑΣ: ΘΕΣΕΙΣ ΠΡΟΣΩΠΙΚΟΥ ΣΜΕ** | | | | | |
| --- | --- | --- | --- | --- | --- |
| **Κωδ.**  **θέσης** | **Υπηρεσία** | **Έδρα υπηρεσίας** | **Ειδικότητα** | **Διάρκεια σύμβασης** | **Αριθμός**  **ατόμων** |
| **1** | **ΔΗΜΟΣ ΗΡΑΚΛΕΙΟΥ**  **Διεύθυνση Προγραμματισμού Οργάνωσης & Πληροφορικής / Τμήμα Ευρωπαϊκών Προγραμμάτων**  **Για την υλοποίηση της Πράξης** **«Cooperative Intelligent education & electromobility Zero Energy Buildings» με ακρωνύμιο «C-IZEBs»** | Ηράκλειο Κρήτης | ΠΕ Πληροφορικής  (Software + Hardware) | **Από την υπογραφή της σύμβασης έως τη λήξη του Έργου (15.07.2023)** **και την ολοκλήρωση του Κλεισίματος της Πράξης, με δυνατότητα παράτασης.**  **ΑΠΑΣΧΟΛΗΣΗ:**  **16ΩΡΕΣ ΤΗΝ ΕΒΔΟΜΑΔΑ στην ΕΔΡΑ της ΥΠΗΡΕΣΙΑΣ και εξ αποστάσεως παροχή εμπειρογνωμοσύνης /ενέργειες για το κλείσιμο της Πράξης** | **1** |

**Η ΠΡΑΞΗ ΜΕ ΑΚΡΩΝΥΜΙΟ «C-IZEBS»**

Η Πράξη «Cooperative Intelligent education & electromobility Zero Energy Buildings» με ακρωνύμιο «C-IZEBs» εντάσσεται στον **Άξονα 2** («Αποδοτική χρήση ενέργειας και βιώσιμες μεταφορές»), τον **Θεματικό Στόχο 4** («Υποστήριξη της μετάβασης προς μια οικονομία χαμηλών εκπομπών διοξειδίου του άνθρακα σε όλους τους τομείς»), την **Επενδυτική Προτεραιότητα 4γ** («Στήριξη της ενεργειακής απόδοσης, της έξυπνης διαχείρισης της ενέργειας και της χρήσης ανανεώσιμων πηγών ενέργειας στις δημόσιες υποδομές, συμπεριλαμβανομένων των δημόσιων κτηρίων και στον τομέα της στέγασης») και τον **Ειδικό Στόχο 2.1** («Αύξηση της εξοικονόμησης της ενέργειας στα δημόσια κτίρια»).

Το εταιρικό σχήμα υλοποίησης της, εκτός από τον Δήμο Ηρακλείου, αποτελείται από το ***Υπουργείο Παιδείας, Πολιτισμού, Αθλητισμού και Νεολαίας Κύπρου*** (Κύριος Δικαιούχος), ***το Πανεπιστήμιο Κύπρου*** και το ***Περιφερειακό Ταμείο Ανάπτυξης Κρήτης (ΠΤΑΚ)***. Η συνεργασία μεταξύ των ανωτέρω φορέων αποσκοπεί στην ανταλλαγή γνώσεων και πρακτικών, καθώς και στην ανάπτυξη μιας κοινής πλατφόρμας παρακολούθησης ενεργειακής κατανάλωσης. Αυτό είναι κλειδί για την ανάπτυξη του ενιαίου πλαισίου στρατηγικής Ελλάδας-Κύπρου για την κατανάλωση ενέργειας δημοσίων κτηρίων, την διαχείρισή της και την βιωσιμότητα των συστημάτων μεταφορών.

Η Πράξη, επιπρόσθετα, στοχεύει να αντιμετωπίσει την κοινή πρόκληση για την Ελλάδα και την Κύπρο σχετικά με την μείωση κατανάλωσης ενέργειας και την αύξηση χρήσης ενέργειας από ΑΠΕ, καθώς και για την αλλαγή συμπεριφοράς στην καθημερινότητα των πολιτών σε σχέση με την κατανάλωση ενέργειας. Ο συνολικός στόχος του έργου είναι η μετατροπή των δύο σχολικών κτιρίων στα οποία θα γίνει παρέμβαση σε ***Ευφυή Σχολικά Κτήρια Σχεδόν Μηδενικής Κατανάλωσης***, σε συνδυασμό με την κυκλοφορία ηλεκτρικών οχημάτων και την φόρτιση τους. Ακόμα, στόχος είναι η εκπαίδευση των χρηστών των κτηρίων για χρήση νέων τεχνολογιών Α.Π.Ε.

Η τοποθέτηση ***εξοπλισμού μέτρησης με δημιουργία ηλεκτρονικής εφαρμογής για κινητές συσκευές (smartphones, tablets)***, που θα παρακολουθεί την ενεργειακή κατάσταση του κτηρίου σε πραγματικό χρόνο και θα εκπαιδεύει τους χρήστες στην ορθή χρήση των νέων τεχνολογιών διαχείρισης ενέργειας από ΑΠΕ, συνεισφέρει στην επίτευξη του στόχου απομακρυσμένου ελέγχου δημοσίων κτηρίων και τα εντάσσει στην κατηγορία ***Ευφυών Κτηρίων***. Έτσι, επιδιώκεται η δημιουργία μιας νέας μορφής δημοσίου κτηρίου η οποία θα συμβάλει στην ευρεία ανάπτυξη της οικολογικής συνείδησης στη κοινωνική ζωή της περιοχής παρέμβασης.

*Η βασική προστιθέμενη αξία του έργου προκύπτει από την* ***ενσωμάτωση της Ευφυΐας*** *στις επιμέρους λύσεις και από την επίτευξη οικονομικού, περιβαλλοντικού και κοινωνικού οφέλους για την περιοχή*. *Ενώ, τα δύο δημόσια κτήρια που θα αναβαθμιστούν θα λειτουργήσουν ως ενεργειακά/τεχνολογικά υποδείγματα για τα υπόλοιπα δημόσια κτήρια*, ***αναδεικνύοντας την εξοικονόμηση και έξυπνη διαχείριση ενέργειας, την οικολογική ευαισθησία και την τεχνολογική ευφυΐα*** *ως θεμελιώδη χαρακτηριστικά για τα κτήρια του μέλλοντος.*

Το έργο θα έχει σημαντικά οφέλη για:

1. τον Δήμο Ηρακλείου, αφού θα μπορέσει να αξιοποιήσει/κεφαλαιοποιήσει, αλλά και να διευρύνει περαιτέρω την εμπειρία του σε ζητήματα εξοικονόμησης ενέργειας, ενεργειακής αναβάθμισης κτιρίων και «πράσινων» μεταφορών,
2. τους εργαζόμενους /μαθητές στα δύο δημόσια κτήρια, που θα επιμορφώνονται τακτικά σε θέματα οικολογικής συνείδησης,
3. τους υπόλοιπους χρήστες κτηρίων, που θα ενημερώνονται μέσω των εγχειριδίων για τις δράσεις για επίτευξη του βασικού αποτελέσματος (***Ευφυή Κτήρια Σχεδόν Μηδενικής Κατανάλωσης***) με Living Labs,
4. τους κατόχους ηλεκτρικών οχημάτων που θα φορτίζουν τα οχήματά τους στους σταθμούς του έργου, και
5. το ευρύ κοινό, που θα απολαμβάνει τα οφέλη της μειωμένης εκπομπής διοξειδίου του άνθρακα (μείωση κατανάλωσης πρωτογενούς ενέργειας των κτηρίων κατά 105.793 kWh/έτος, Μεταβολή στην Εξοικονόμηση Ενέργειας: 115,55 kWh/τ.μ. ετησίως) και τη συνολική βελτίωση του περιβάλλοντος. Ενώ παράλληλα, θα έχει πρόσβαση στην παραχθείσα γνώση μέσω του εγχειριδίου συμπερασμάτων των ενεργειακών αναβαθμίσεων. Επίσης, τα σεμινάρια επιμόρφωσης χρηστών των δημοσίων κτηρίων (δασκάλων/γονέων/μαθητών) σε οικολογικά θέματα θα αυξήσουν την ευαισθητοποίηση της κοινωνίας, θα εμπλουτίσουν την γνώση και θα ενδυναμώσουν την συμμετοχική προσέγγιση σε θέματα εξοικονόμησης ενέργειας και σχεδιασμού/χρήσης εναλλακτικών πηγών ενέργειας στα κτήρια. Συνεπώς, αυξάνεται η βιωσιμότητα των προτεινόμενων λύσεων.

**ΤΑ ΠΑΚΕΤΑ ΕΡΓΑΣΙΑΣ ΤΗΣ ΠΡΑΞΗΣ ΜΕ ΑΚΡΩΝΥΜΙΟ «C-IZEBS»**

Το **ΠΕ1 «Διαχείριση και Συντονισμός Έργου»** (Υπεύθυνος: Υπουργείο Παιδείας, Πολιτισμού, Αθλητισμού και Νεολαίας Κύπρου)θα λάβει χώρα καθ’ όλη την διάρκεια της Πράξης. Στην εναρκτήρια συνάντηση της ορίζονται 3 Επιτροπές (τουλάχιστο 1 μέλος/Δικαιούχο ανά Επιτροπή). Η *Επιτροπή Παρακολούθησης*, που αναλαμβάνει την παρακολούθηση των αποτελεσμάτων, ανασκόπηση των δραστηριοτήτων και τη διαχείριση. Η *Τεχνική Επιτροπή* που αναλαμβάνει την παρακολούθηση των τεχνικών δραστηριοτήτων. Η *Επιτροπή Αξιολόγησης* που αναλαμβάνει τις εκθέσεις αξιολόγησης (1/6μηνο). Στο πλαίσιο του ΠΕ δημιουργούνται κοινόχρηστοι κατάλογοι επαφών (1/ΠΕ και 1/Επιτροπή) για την εσωτερική επικοινωνία και ένα κοινόχρηστο αρχείο. Οι Δικαιούχοι θα υποβάλλουν στον ΚΔ αναφορές προόδου (1/6μηνο) και οικονομικές εκθέσεις (1/6μηνο). Η Τελική Αναφορά Αξιολόγησης θα συνταχθεί από τον ΚΔ με την συνεισφορά όλων των Δικαιούχων (τελευταίο 6μηνο). Οι συναντήσεις του έργου θα γίνονται 1 φορά/6μηνο με θέμα την πρόοδο/χρονοδιάγραμμα του έργου.

Το **ΠΕ2 «Δημοσιότητα και Πληροφόρηση» (Υπεύθυνος: Δήμος Ηρακλείου)** θα λάβει χώρα καθ’ όλη την διάρκεια της Πράξης. Περιλαμβάνει την 1η έκδοση του Σχεδίου Δημοσιότητας Έργου, όπου θα περιγράφεται η μεθοδολογία επικοινωνίας & διάδοσης του έργου (ανανέωση 1 φορά/6μηνο). Υπεύθυνη για το Σχέδιο Δημοσιότητας θα είναι η *Ομάδα Σχεδίου Δημοσιότητας Έργου* (τουλάχιστον 1 εκπρόσωπος/Δικαιούχο). Αυτή η ομάδα θα δημιουργήσει την ιστοσελίδα του έργου και λογαριασμούς στα μέσα κοινωνικής δικτύωσης. Το περιεχόμενό τους θα ενημερώνεται τουλάχιστον 1 φορά/μήνα από την *Ομάδα Σχεδίου Δημοσιότητας*. Προωθητικό υλικό θα αναπτυχθεί/τυπωθεί από τον **Δήμο Ηρακλείου** στην ελληνική γλώσσα (επίσημη προγράμματος), ενώ ο ΚΔ θα μεταφράσει/τυπώσει μέρος αυτών στην αγγλική, για την προώθηση του έργου σε άλλες χώρες. Μέρος του υλικού θα τυπωθεί σε σύστημα γραφής Braille από τον **Δήμο Ηρακλείου** για διευκόλυνση ατόμων με προβλήματα όρασης. Ψηφιακό ενημερωτικό δελτίο θα παράγεται από τον Δήμο Ηρακλείου (1/6 μήνες). Επίσης, θα διοργανωθούν εκδηλώσεις διάδοσης του έργου (τουλάχιστον 1 εκδήλωση/Δικαιούχο).

Το **ΠΕ3 «Μελέτες/Μεθοδολογίες»** (Υπεύθυνος: Πανεπιστήμιο Κύπρου)περιλαμβάνει την καταγραφή τεχνικού/επιστημονικού υποβάθρου, αποτελεσμάτων από προηγούμενα προγράμματα (πχ ΕΛ-ΚΥ) και καλών πρακτικών. Ακολούθως θα εκπονηθούν 2 τεχνικές μελέτες/μεθοδολογίες (1/κτήριο) για την ενεργειακή αναβάθμιση των κτηρίων και της μετατροπής τους σε ευφυή. Για κάθε κτήριο θα αναπτυχθεί μία τεχνική μελέτη σχεδιασμού και εγκατάστασης αυτόνομων σταθμών φόρτισης ηλεκτρικών οχημάτων. Οι παραπάνω μελέτες θα ελεγχθούν από εξωτερικό εμπειρογνώμονα με ευθύνη των Δ2, Δ3 και του **Δήμου Ηρακλείου**. Κατά το ΠΕ4 «Ενεργειακή Αναβάθμιση Κτηρίων και Εξασφάλιση Ηλεκτροκίνησης» θα υλοποιηθούν οι τεχνικές μελέτες του ΠΕ3.

Ο υπεύθυνος για το κτήριο της Ελλάδος (**Δήμος Ηρακλείου**) και ο υπεύθυνος για το κτήριο της Κύπρου (Δ2) θα παραδώσουν 2 αναφορές (1 ο καθένας) με λεπτομέρειες σχετικά με την *ενεργειακή αναβάθμιση των κτηρίων και την μετατροπή τους σε ευφυή* στον ΚΔ. Ομοίως, θα παραδοθούν λεπτομερείς αναφορές για την εγκατάσταση των σταθμών φόρτισης ηλεκτρικών οχημάτων και αγορά ηλεκτρικών οχημάτων (1 για Ελλάδα/ **Δήμος Ηρακλείου** & 1 για Κύπρο /Δ2) στον ΚΔ. *Θα δημιουργηθούν ψηφιακές πλατφόρμες για την παρακολούθηση σε πραγματικό χρόνο της ενεργ. κατάστασης των κτηρίων* (Δ2 & **Δήμος Ηρακλείου**).

Στα πλαίσια του **ΠΕ4 «Παρακολούθηση και Αξιολόγηση»** (Υπεύθυνος: ΠΤΑΚ)θα γίνει η Παρακολούθηση και Αξιολόγηση του έργου. Η *Επιτροπή Αξιολόγησης* (ΠΕ1) θα είναι υπεύθυνη για την δημιουργία του Σχεδίου Αξιολόγησης Έργου. Το Σχέδιο Αξιολόγησης θα αποτελείται από τρία μέρη: Αξιολόγηση κτηρίων, Αξιολόγηση σταθμών φόρτισης, εξωτερική Αξιολόγηση. Ο Δ2 (για Κύπρο) και ο **& Δήμος Ηρακλείου** (για Ελλάδα) θα παραδώσουν στον ΚΔ 3 τριμηνίες αναφορές έκαστος σχετικά με την εξέλιξη των διαδικασιών αναβάθμισης των δύο κτηρίων και 3 τριμηνίες αναφορές έκαστος για την εξέλιξη της εγκατάστασης των σταθμών φόρτισης στον Δ3. Οι ίδιοι Δικαιούχοι *θα αξιοποιήσουν δεδομένα που θα λάβουν από τους εγκατεστημένους μετρητές παρακολούθησης* και θα συνθέσουν μία αναφορά αξιολόγησης για κάθε κτήριο και κάθε σταθμό. Η Εξωτερική Αξιολόγηση του έργου θα πραγματοποιηθεί από την *Επιτροπή Αξιολόγησης Έργου* ακολουθώντας το σχετικό μέρος του Σχεδίου Αξιολόγησης Έργου.

Στο **ΠΕ5 «Κεφαλαιοποίηση του έργου»** (Υπεύθυνος: ΠΤΑΚ)πραγματοποιείται η Κεφαλαιοποίηση του. Στην αρχή του ΠΕ6, ο Δ3 θα αναπτύξει και θα διανείμει στους υπόλοιπους Δικαιούχους ένα πρότυπο σχέδιο κεφαλαιοποίησης. Οι Δικαιούχοι θα ανανεώνουν ανά 6μηνο το πρότυπο αυτό με τις δραστηριότητες κεφαλαιοποίησης που θα πραγματοποιηθούν ή έχουν πραγματοποιηθεί. Το τελικό σχέδιο κεφαλαιοποίησης θα παραδοθεί στον ΚΔ. Οι ΚΔ, Δ2 και Δ3 θα είναι υπεύθυνοι για την δημιουργία ενός οδηγού/εγχειριδίου σχετικού με δημιουργία ευφυών κτηρίων μηδενικής κατανάλωσης για τοποθέτηση σταθμών φόρτισης και living labs ώστε να είναι δυνατή η εφαρμογή του από άλλους οργανισμούς/περιφέρειες/χώρες. Οι Δικαιούχοι θα οργανώσουν 2 σεμινάρια εκπαίδευσης και 2 εργαστήρια αποσκοπώντας στην ανάπτυξη οικολογικής συνείδησης στους χρήστες των 2 κτηρίων. Οι Δικαιούχοι θα συμμετάσχουν σε συνέδρια εκτός επιλέξιμης περιοχής με θέματα σχετικά με αυτά του έργου.

**ΟΙ ΕΚΡΟΕΣ ΤΟΥ ΕΡΓΟΥ ΠΕΡΙΛΑΜΒΑΝΟΥΝ:**

1. δύο ***“ευφυή” σχολικά κτήρια*** (το Γυμνάσιο Αρχιεπισκόπου Μακαρίου Γ', στην Λευκωσία της Κύπρου και το Γυμνάσιο & Λύκειο Αγίου Μύρωνα Ηρακλείου) με παρεμβάσεις: θερμομόνωση τοιχοποιίας και δώματος, αντικατάσταση κουφωμάτων (όπου απαιτείται), εκσυγχρονισμό του συστήματος θέρμανσης & φωτισμού, εγκατάσταση Φ/Β συστήματος) με την ελάχιστη ενεργειακή κατανάλωση, *με έξυπνη διαχείριση της ενέργειας* και οικολογικά χαρακτηριστικά λειτουργίας,
2. εγχειρίδια με αναλυτική περιγραφή των μεθόδων και των καλών πρακτικών των πιλοτικών δράσεων, για χρήση από άλλους οργανισμούς /περιφέρειες /χώρες εκτός του παρόντος εταιρικού σχήματος, ως υπόδειγμα για μελλοντικές ενεργειακές αναβαθμίσεις δημοσίων κτηρίων και χρήση ζωντανών εργαστηρίων συμμετοχικής εκπαίδευσης των χρηστών των κτιρίων (Living Labs),
3. σταθμούς φόρτισης και ηλεκτρικά οχήματα (για το Ηράκλειο ένα Mini Bus 20 θέσεων για τις ανάγκες μετακινήσεων των μαθητών του Σχολείου Αγίου Μύρωνα και των αθλητών των αθλητικών συλλόγων του Άγιου Μύρωνα (π.χ. ποδοσφαιρική ομάδα «Ραύκος») καθώς και πολιτών των γειτονικών χωριών από και προς το ιατρείο και το αστυνομικό τμήμα του Άγιου Μύρωνα) που ενισχύουν τη μείωση του συνολικού περιβαλλοντικού αποτυπώματος πέρα από τα κτίρια και στον τομέα Μεταφορών,
4. *ηλεκτρονική πλατφόρμα παρακολούθησης και τηλεκπαίδευσης*,
5. *εφαρμογή για κινητές συσκευές που θα παρακολουθεί την ενεργειακή απόδοση κάθε κτηρίου και θα παρέχει απομακρυσμένο έλεγχο σε πραγματικό χρόνο*,
6. *δράσεις πληροφόρησης και δημοσιότητας* (δημοσιεύσεις/παρουσιάσεις σε επιστημονικά περιοδικά /συνέδρια /ημερίδες /δημοσιεύσεις στον τύπο, συνεντεύξεις, δελτία τύπου, *δημιουργία ιστοσελίδας, λογαριασμών στα Μέσα Κοινωνικής Δικτύωσης, έντυπου και ψηφιακού υλικού, διοργάνωση συνεδρίου*, κ.λπ.).

**ΣΥΜΒΑΤΙΚΟ ΑΝΤΙΚΕΙΜΕΝΟ ΣΜΕ**

Το αντικείμενο, τα καθήκοντα και τα αντίστοιχα παραδοτέα του ατόμου με το οποίο θα συναφθεί η παρούσα Σύμβαση Μίσθωσης Έργου περιγράφονται παρακάτω:

1.4.2 ΣΥΜΒΟΛΗ ΣΤΗΝ ΔΙΑΧΕΙΡΙΣΗ ΕΡΓΟΥ

* Συμμετοχή στην Ομάδα Διοίκησης Έργου του Δήμου Ηρακλείου για την υλοποίηση της Πράξης «Cooperative Intelligent education & electromobility Zero Energy Buildings» με ακρωνύμιο «C-IZEBs».
* Παρακολούθηση του χρονοδιαγράμματος και της υλοποίησης παραδοτέων του έργου. Συνεργασία με τον ΚΔ και τους εταίρους της Πράξης για όλα τα διοικητικά, οικονομικά, κ.α. ζητήματα.
* Υποστήριξη του Δ.Η. στην επικοινωνία με τις αρμόδιες αρχές (ΚΓ/ΔΑ Interreg, κ.λπ.), για τα τεχνικά και διοικητικά ζητήματα που αφορούν την υλοποίηση του φυσικού αντικειμένου του έργου.
* Υποστήριξη του Δ.Η. στην διαχείριση και την επίλυση αιφνίδιων προβλημάτων που δύναται να προκύψουν (γενική πολιτική, κατεύθυνση και διαχείριση του έργου, διαχείριση κινδύνων και προβλημάτων).
* Υποστήριξη του Δ.Η. στην *Επιτροπή Παρακολούθησης* για την παρακολούθηση και την επικύρωση των αποτελεσμάτων του έργου και την ανασκόπηση της ποιότητας των δραστηριοτήτων.
* Υποστήριξη του Δ.Η. στην *Τεχνική Επιτροπή* για την παρακολούθηση και την αξιολόγηση των τεχνικών δραστηριοτήτων της Πράξης (παρακολούθηση & αξιολόγηση του έργου με βάση τους δείκτες εκροών & αποτελεσμάτων).
* Παροχή συμβουλών-εμπειρογνωμοσύνης σχετικά με τις απαιτούμενες τροποποιήσεις φυσικού-οικονομικού αντικειμένου της Πράξης και επικοινωνία με τον ΚΔ για την προώθηση τους.
* Ασφαλή διατήρηση και με λογική σειρά ανά πάσα ώρα και στιγμή σε συνήθη μέσα αποθήκευσης δεδομένων, όλων των στοιχείων και εγγράφων που σχετίζονται με το έργο (φυσικό-οικονομικό αντικείμενο, αλληλογραφία, εσωτερικά διοικητικά έγγραφα και παραστατικά, φωτογραφίες, δελτία τύπου, κ.λπ.).
* Ανάρτηση των παραδοτέων για τα οποία είναι υπεύθυνος ο Δήμος Ηρακλείου στον κοινόχρηστο ηλεκτρονικό φάκελο (π.χ. μέσω Dropbox) πριν οριστικοποιηθούν από τον Κύριο Δικαιούχο.
* Συμπλήρωση των Καταλόγων Επαφών (ένας για τα μέλη της Επιτροπής Παρακολούθησης, ένας για την Τεχνική Επιτροπή, ένας για την Επιτροπή Αξιολόγησης και ένας συνολικός κατάλογος του έργου) σύμφωνα με τις οδηγίες που θα δοθούν από τον Κύριο Δικαιούχο.
* Υποβολή στον Κύριο Δικαιούχο των αναφορών προόδου (1 ανά εξάμηνο) και των οικονομικών εκθέσεων (1 ανά εξάμηνο), καθώς και των σχετικών δικαιολογητικών/παραστατικών, τα οποία απαιτούνται για την επαλήθευση των δαπανών. Τα στοιχεία αυτά θα συνοδεύονται από τις σχετικές επαληθεύσεις, υπογεγραμμένες από τον αρμόδιο εξακριβωτή.
* Εισαγωγή εγγράφων και εισαγωγή και επεξεργασία δεδομένων στις πληροφοριακές πλατφόρμες που διατίθεται από την Κοινή Γραμματεία του Προγράμματος Interreg V-A «Ελλάδα – Κύπρος 2014-2020» (ΟΠΣ, e-ΠΔΕ, κ.λπ.)
* Υποβολή και παρακολούθηση των Αιτημάτων Κατανομής και Πιστοποίησης Δαπανών και της διαδικασίας απόδοσης των χρημάτων τόσο από Κοινοτικούς όσο και από Εθνικούς πόρους της Πράξης.
* Υποστήριξη του Δ.Η. στην παρακολούθηση των χρηματοροών.
* Συνεργασία με το Τμήμα Ταμείου για την λογιστική διαχείριση, τις πληρωμές και τα οικονομικά του προγράμματος.
* Συνεργασία με τον αρμόδιο εξακριβωτή για την επαλήθευση των δαπανών του Δήμου Ηρακλείου και ανάρτηση των σχετικών στοιχείων στο ΟΠΣ.
* Συνεισφορά στην σύνταξη της Τελικής Αναφοράς Αξιολόγησης Έργου, που θα πραγματοποιηθεί από τον Κύριο Δικαιούχο, κατά το τελευταίο εξάμηνο πριν την ολοκλήρωση της Πράξης.
* Υλοποίηση της Διαδικασία Κλεισίματος Πράξης: Συνεισφορά στην σύνταξη του Τελικού Τεχνικού Δελτίου, της Τελικής Έκθεσης, της Τελικής Αναφοράς Προόδου της Πράξης.
* Υποστήριξη του Δήμου Ηρακλείου στην φύλαξη των εγγράφων της Πράξης και των λογιστικών στοιχείων αυτής.

1.4.3 ΔΙΟΡΓΑΝΩΣΗ ΚΑΙ ΠΡΑΚΤΙΚΑ ΤΕΤΑΡΤΗΣ ΣΥΝΑΝΤΗΣΗΣ»

* Υποστήριξη στην οργάνωση και συμμετοχή στην 4η συνάντηση του έργου στο Ηράκλειο.
* Εκπροσώπηση του Δ.Η. στην συνεργασία με τον εξωτερικό συνεργάτη που θα αναλάβει την διοργάνωση της 4ης συνάντησης (*εύρεση χώρου και υποδομής συνάντησης, προετοιμασία προγράμματος και παρουσιάσεων, προετοιμασία φύλλου συμμετεχόντων, υποστηρικτικό υλικό, coffee-break, γεύμα, δείπνο, επίσκεψη στο πεδίο παρεμβάσεων C-IZEBs, συμπλήρωση Καταλόγων Επαφών, καταγραφή-διάχυση-οριστικοποίηση πρακτικών και προσθήκη τους στο κοινόχρηστο αρχείο, εστίαση συμμετεχόντων, κ.λπ.*).

1.4.4 ΠΡΟΕΤΟΙΜΑΣΙΑ ΚΑΙ ΣΥΜΜΕΤΟΧΗ ΣΤΙΣ ΣΥΝΑΝΤΗΣΕΙΣ ΕΠΙΤΡΟΠΩΝ ΤΟΥ ΕΡΓΟΥ

* Συμμετοχή (υποχρεωτικά) στις κλήσεις Skype ή/και τις τηλεφωνικές διασκέψεις στο πλαίσιο του έργου και τις συναντήσεις (μετακινήσεις/ταξίδια) εφόσον απαιτείται.
* Τεχνική εμπειρογνωμοσύνη και συμμετοχή στην επίλυση τυχόν προβλημάτων που θα δημιουργούνται, στην ανασκόπηση των ολοκληρωμένων δραστηριοτήτων του έργου και στην ρύθμιση του χρονοδιαγράμματος για τις δράσεις που επίκεινται.
* Προετοιμασία παρουσιάσεων για λογαριασμό του Δ.Η., αν αυτές είναι απαραίτητες, (και εφόσον ζητηθεί) για την διεξαγωγή των συναντήσεων.
* Συμμετοχή στην συγγραφή των πρακτικών των συναντήσεων.

2.4.1 ΣΥΜΒΟΛΗ ΣΤΟ ΣΧΕΔΙΟ ΔΗΜΟΣΙΟΤΗΤΑΣ ΕΡΓΟΥ

Υποστήριξη της συνεισφοράς του Δήμου Ηρακλείου στην δημιουργία και ενημέρωση/ανανέωση (μία φορά ανά εξάμηνο) του Σχεδίου Δημοσιότητας Έργου με ευθύνη του Δ3 (ΠΤΑΚ). Αυτή η συνεισφορά θα γίνει μέσω του προσδιορισμού συγκεκριμένων εκδηλώσεων και εργαλείων που θα συμβάλλουν στις δραστηριότητες επικοινωνίας, ενημέρωσης και διάδοσης κατά την διάρκεια του έργου.

2.4.2 ΥΛΙΚΟ ΔΙΑΔΟΣΗΣ ΕΡΓΟΥ

* Συμμετοχή στην ανάπτυξη του έντυπου και ψηφιακού προωθητικού υλικού δια της σύνταξης άρθρων, ενημερωτικού δελτίου (e-newsletter) και ενημερωτικών φυλλαδίων.
* Εκπροσώπηση του Δ.Η. στην συνεργασία με τον εξωτερικό συνεργάτη που θα αναλάβει το τεχνικό περιεχόμενο και την παραγωγή του υλικού διάδοσης της Πράξης (*φυλλάδια, αφίσες, πανό-banner, ενημερωτικά φυλλάδια με το απτικό σύστημα ανάγνωσης και γραφής Braille*).
* Σύνταξη δελτίων τύπου σε σημεία ορόσημα της Πράξης για τον Δήμο Ηρακλείου.

2.4.3 ΣΥΜΒΟΛΗ ΣΤΗΝ ΑΝΑΠΤΥΞΗ ΙΣΤΟΣΕΛΙΔΑΣ ΚΑΙ ΛΟΓΑΡΙΑΣΜΩΝ ΣΤΑ ΜΕΣΑ ΚΟΙΝΩΝΙΚΗΣ ΔΙΚΤΥΩΣΗΣ ΈΡΓΟΥ

* Συμβολή στην ενημέρωση του περιεχομένου της ιστοσελίδας και των Μέσων Κοινωνικής Δικτύωσης (ΜΚΔ) της Πράξης (όπως Facebook, Twitter, LinkedIn), που θα πραγματοποιείται τακτικά (τουλάχιστον μία φορά τον μήνα) κατά την διάρκεια της, ακολουθώντας τις οδηγίες του υπεύθυνου για το Παραδοτέο Δικαιούχου.

Η ιστοσελίδα του Πράξης θα περιέχει όλες τις απαραίτητες πληροφορίες που σχετίζονται με το έργο και τους Δικαιούχους. Το περιεχόμενο των μέσων κοινωνικής δικτύωσης θα περιλαμβάνει, μεταξύ άλλων, υλικό που θα παράγεται στα πλαίσια του έργου, ενημερώσεις για εκδηλώσεις στις οποίες θα συμμετέχει το εταιρικό σχήμα στα πλαίσια του έργου, καθώς και φωτογραφίες από τις δράσεις του έργου, κ.α.

* Ενημέρωση του περιεχομένου του ειδικού τμήματος της ιστοσελίδας του Δήμου Ηρακλείου (www.heraklion.gr) σχετικά με την πορεία της Πράξης, τις δράσεις-εκροές της και σημεία ορόσημα στην εξέλιξη της.

2.4.4 ΤΕΛΙΚΟ ΕΘΝΙΚΟ ΣΥΝΕΔΡΙΟ ΣΤΗΝ ΚΡΗΤΗ ΚΑΙ ΣΥΝΕΝΤΕΥΞΗ ΤΥΠΟΥ

* Υποστήριξη του Δήμου Ηρακλείου στην διοργάνωση του Τελικού Εθνικού Συνέδριου στην Κρήτη και της συνέντευξης τύπου. Συμμετοχή στο Συνέδριο.
* Εκπροσώπηση του Δ.Η. στην συνεργασία με τον εξωτερικό συνεργάτη που θα αναλάβει την διοργάνωση του (*σύνταξη πρότυπης πρόσκλησης, θεματολογία σε σχέση με τα πεπραγμένα του έργου, σύνταξη ατζέντας, προσκεκλημένοι ομιλητές, διασφάλιση χώρου με τις κατάλληλες προδιαγραφές, φωτογραφική κάλυψη, διάλλειμα για καφέ, σύνταξη πρακτικών, προετοιμασία Πρακτικών (Proceedings), διαχείριση απομακρυσμένων συμμετεχόντων μέσω διαδικτύου,* *εστίαση των συμμετεχόντων, έκθεση πεπραγμένων, κ.α.*).

3.4.1 ΤΕΧΝΙΚΗ ΜΕΛΕΤΗ ΣΧΕΔΙΑΣΜΟΥ ΚΑΙ ΕΓΚΑΤΑΣΤΑΣΗΣ ΣΤΑΘΜΩΝ ΦΟΡΤΙΣΗΣ ΗΛΕΚΤΡΙΚΩΝ ΟΧΗΜΑΤΩΝ, ΣΧΕΔΙΑΣΜΟΣ ΔΡΟΜΟΛΟΓΙΟΥ ΗΛΕΚΤΡΙΚΟΥ ΟΧΗΜΑΤΟΣ

3.4.2 ΤΕΧΝΙΚΗ ΜΕΛΕΤΗ/ΜΕΘΟΔΟΛΟΓΙΑ ΕΝΕΡΓΕΙΑΚΗΣ ΑΝΑΒΑΘΜΙΣΗΣ ΚΤΗΡΙΩΝ, ΜΕΤΑΤΡΟΠΗ ΤΟΥΣ ΣΕ ΕΥΦΥΗ

4.4.1 ΕΝΕΡΓΕΙΑΚΗ ΑΝΑΒΑΘΜΙΣΗ ΚΤΗΡΙΩΝ ΚΑΙ ΜΕΤΑΤΡΟΠΗ ΤΟΥΣ ΣΕ ΕΥΦΥΗ

4.4.2 ΕΓΚΑΤΑΣΤΑΣΗ ΣΤΑΘΜΩΝ ΦΟΡΤΙΣΗΣ ΗΛΕΚΤΡΙΚΩΝ ΟΧΗΜΑΤΩΝ ΚΑΙ ΠΡΟΜΗΘΕΙΑ ΗΛΕΚΤΡΙΚΟΥ MINIBUS

5.4.1 ΣΧΕΔΙΟ ΑΞΙΟΛΟΓΗΣΗΣ ΕΡΓΟΥ

5.4.2 ΠΑΡΑΚΟΛΟΥΘΗΣΗ ΚΑΙ ΕΣΩΤΕΡΙΚΗ ΑΞΙΟΛΟΓΗΣΗ ΚΤΗΡΙΩΝ

5.4.3 ΠΑΡΑΚΟΛΟΥΘΗΣΗ ΚΑΙ ΕΣΩΤΕΡΙΚΗ ΑΞΙΟΛΟΓΗΣΗ ΣΤΑΘΜΩΝ ΦΟΡΤΙΣΗΣ ΗΛΕΚΤΡΙΚΩΝ ΟΧΗΜΑΤΩΝ

* Υποστήριξη του Δήμου Ηρακλείου στις διαδικασίες σύναψης και παρακολούθησης της υλοποίησης των δημοσίων συμβάσεων που θα συναφθούν στο πλαίσιο των ανωτέρω παραδοτέων.
* Συνεργασία με τους αναδόχους-εξωτερικούς συνεργάτες για την ομαλή εξέλιξη της υλοποίησης των συμβάσεων και τήρηση φυσικού και ηλεκτρονικού αρχείου.
* Συνεργασία με τα αρμόδια τμήματα του Δ.Η. (Διεύθυνση Τεχνικών Έργων & Μελετών, Διεύθυνση Καθαριότητας & Ανακύκλωσης, Διεύθυνση Οικονομικών Υπηρεσιών, κ.λπ.) και τις κατά νόμο επιτροπές για την διεκπεραίωση των διοικητικών διαδικασιών παραλαβής και εξόφλησης των συμβάσεων που θα συναφθούν στο πλαίσιο των ανωτέρω παραδοτέων.
* Συνεργασία με άλλες αρμόδιες υπηρεσίες και αρχές που εμπλέκονται στην υλοποίηση της Πράξης (π.χ. Υπουργείο Μεταφορών, Αποκεντρωμένη Διοίκηση Κρήτης, Δ/νση Μεταφορών Π.Ε. Ηρακλείου, κ.λπ.) για την αποστολή στοιχείων, εξασφάλιση αδειοδοτήσεων, έκδοση αποφάσεων, κ.λπ.
* Υποστήριξη του Δ.Η. στην επεξεργασία, ανάρτηση και αναζήτηση στοιχείων από εθνικές ή διεθνείς πλατφόρμες σχετικές με τις δημόσιες συμβάσεις.
* Εν γένει συμβουλευτική υποστήριξη του Δ.Η. επί θεμάτων σχετιζόμενων με το πλαίσιο υλοποίησης των ανωτέρω δημοσίων συμβάσεων, τις διαγωνιστικές διαδικασίες και άλλα διαδικαστικά ζητήματα (για την νόμιμη κυκλοφορία-χρήση του Ηλεκτρικού Minibus, κ.λπ.).

6.4.2 ΔΙΟΡΓΑΝΩΣΗ ΕΡΓΑΣΤΗΡΙΟΥ C-IZEBs ΣΤΗΝ ΚΡΗΤΗ

* Υποστήριξη του Δήμου Ηρακλείου στην διοργάνωση του Εργαστηρίου C-iZEBs στην Κρήτη.
* Εκπροσώπηση του Δ.Η. στην συνεργασία με τον εξωτερικό συνεργάτη που θα αναλάβει την διοργάνωση του Εργαστηρίου (*εύρεση του χώρου διεξαγωγής με τις κατάλληλες προδιαγραφές, διαχείριση study visits, διάλλειμα για καφέ, ελαφρύ γεύμα, σύνταξη πρότυπης πρόσκλησης, θεματολογία σε σχέση με τα πεπραγμένα του έργου, σύνταξη ατζέντας, προσκεκλημένοι ομιλητές, φωτογραφική κάλυψη, σύνταξη πρακτικών, προετοιμασία Πρακτικών, Διαχείριση απομακρυσμένων συμμετεχόντων μέσω διαδικτύου, κ.α.*).

6.4.3. ΣΥΜΜΕΤΟΧΗ ΣΕ ΣΥΝΕΔΡΙΑ/ΕΚΔΗΛΩΣΕΙΣ ΕΚΤΟΣ ΕΠΙΛΕΞΙΜΗΣ ΠΕΡΙΟΧΗΣ

* Υποστήριξη του Δήμου Ηρακλείου στην παρουσίαση της Πράξης σε συνέδρια/ημερίδες/εκδηλώσεις και στην ανάπτυξη της αναφοράς με τα αποτελέσματα από την συμμετοχή του σε αυτά.

**ΠΑΡΑΔΟΤΕΑ**

|  |  |
| --- | --- |
| 1. Περιληπτική αναφορά πεπραγμένων | **Με την υποβολή κάθε τιμολογίου πληρωμής** |
| 1. Αναφορές προόδου φυσικού & οικονομικού αντικειμένου και εκτυπώσιμα αρχεία από τις πλατφόρμες του έργου | **1** (ανά εξαμηνιαία περίοδο αναφορά της Πράξης) |
| 1. Πίνακα Επαληθευμένων δαπανών & περιεχόμενο συνοδών αρχείων | **1** (ανά Πιστοποιητικό Επαλήθευσης) |
| 1. Τελική έκθεση Πεπραγμένων | **1** με την υποβολή του παραστατικού εξόφλησης |

**ΑΠΑΙΤΟΥΜΕΝΑ ΠΡΟΣΟΝΤΑ**

Δικαίωμα υποβολής αίτησης για την σύναψη Σύμβασης Μίσθωσης Έργου για την κάλυψη των έκτακτων αναγκών του Δήμου Ηρακλείου για την υλοποίησης της Πράξης «Cooperative Intelligent education & electromobility Zero Energy Buildings», με ακρωνύμιο «C-IZEBs» του Προγράμματος Συνεργασίας Interreg V-A «Ελλάδα-Κύπρος 2014-2020», έχουν ενδιαφερόμενοι/ενδιαφερόμενες οι οποίοι/-ες έχουν τα ακόλουθα απαιτούμενα υποχρεωτικά προσόντα:

| **ΠΙΝΑΚΑΣ:** **ΑΠΑΙΤΟΥΜΕΝΑ ΥΠΟΧΡΕΩΤΙΚΑ ΠΡΟΣΟΝΤΑ ON/OFF** | |
| --- | --- |
| **Κωδικός θέσης** | **Τίτλος σπουδών**  **και**  **λοιπά απαιτούμενα (τυπικά & τυχόν πρόσθετα) προσόντα** |
| **1** | **ΚΥΡΙΑ ΠΡΟΣΟΝΤΑ**  **α)** Πτυχίο ή δίπλωμα: Πληροφορικής, Εφαρμοσμένης Πληροφορικής, Εφαρμοσμένης Πληροφορικής με κατεύθυνση: i) Εφαρμοσμένης Πληροφορικής ή ii) Διοίκησης Τεχνολογίας, Πληροφορικής και Τηλεματικής, Επιστήμης Υπολογιστών, Πληροφορικής και Τηλεπικοινωνιών, Επιστήμης και Τεχνολογίας Υπολογιστών, Επιστήμης και Τεχνολογίας Τηλεπικοινωνιών, Πληροφορικής με εφαρμογές στην Βιοϊατρική, Διδακτικής της Τεχνολογίας και Ψηφιακών Συστημάτων, Ψηφιακών Συστημάτων, Επιστημών και Πολιτισμού - Κατεύθυνση Η/Υ Α.Ε.Ι., Μηχανικού Ηλεκτρονικών Υπολογιστών και Πληροφορικής, Ηλεκτρονικής και Μηχανικών Υπολογιστών, Ηλεκτρονικού Μηχανικού και Μηχανικού Υπολογιστών, Μηχανικών Πληροφοριακών και Επικοινωνιακών Συστημάτων, Μηχανικού Η/Υ Τηλεπικοινωνιών και Δικτύων, Μηχανικού Πληροφορικής και Τηλεπικοινωνιών, Ηλεκτρολόγου Μηχανικού και Μηχανικού Υπολογιστών, Ηλεκτρολόγου Μηχανικού και Τεχνολογίας Υπολογιστών, Ηλεκτρολόγου Μηχανικού και Μηχανικού Η/Υ, ή το ομώνυμο πτυχίο ή δίπλωμα Ε.Α.Π. (Α.Ε.Ι.) ή Π.Σ.Ε. (Α.Ε.Ι.) ή το ταυτόσημο κατά περιεχόμενο ειδικότητας πτυχίο ή δίπλωμα Α.Ε.Ι. ή Ε.Α.Π. (Α.Ε.Ι.) ή Π.Σ.Ε. (Α.Ε.Ι.) της ημεδαπής ή ισότιμος τίτλος αντίστοιχης ειδικότητας σχολών της αλλοδαπής.  **β)** Εξειδικευμένη εμπειρία **δύο (2) ετών** στον συντονισμό, ή/και διοίκηση, ή/και υλοποίηση, ή/και οικονομική διαχείριση, ή/και διοικητική υποστήριξη έργων, που έχουν υλοποιηθεί στο πλαίσιο συγχρηματοδοτούμενων Ευρωπαϊκών προγραμμάτων / αναπτυξιακών έργων.  **γ)** Γνώση Χειρισμού Η/Υ, στα αντικείμενα: α) επεξεργασίας κειμένων, β) υπολογιστικών φύλλων και γ) υπηρεσιών διαδικτύου.  **δ)** **Πολύ καλή** γνώση ξένης γλώσσας (επιπέδου Γ1/C1).  **ΠΡΟΣΟΝΤΑ Α΄ΕΠΙΚΟΥΡΙΑΣ**  (Εφόσον η θέση δεν καλυφθεί από υποψήφιο με τα ανωτέρω προσόντα)  **α)** Πτυχίο ή δίπλωμα: Πληροφορικής, Εφαρμοσμένης Πληροφορικής, Εφαρμοσμένης Πληροφορικής με κατεύθυνση: i) Εφαρμοσμένης Πληροφορικής ή ii) Διοίκησης Τεχνολογίας, Πληροφορικής και Τηλεματικής, Επιστήμης Υπολογιστών, Πληροφορικής και Τηλεπικοινωνιών, Επιστήμης και Τεχνολογίας Υπολογιστών, Επιστήμης και Τεχνολογίας Τηλεπικοινωνιών, Πληροφορικής με εφαρμογές στην Βιοϊατρική, Διδακτικής της Τεχνολογίας και Ψηφιακών Συστημάτων, Ψηφιακών Συστημάτων, Επιστημών και Πολιτισμού - Κατεύθυνση Η/Υ Α.Ε.Ι., Μηχανικού Ηλεκτρονικών Υπολογιστών και Πληροφορικής, Ηλεκτρονικής και Μηχανικών Υπολογιστών, Ηλεκτρονικού Μηχανικού και Μηχανικού Υπολογιστών, Μηχανικών Πληροφοριακών και Επικοινωνιακών Συστημάτων, Μηχανικού Η/Υ Τηλεπικοινωνιών και Δικτύων, Μηχανικού Πληροφορικής και Τηλεπικοινωνιών, Ηλεκτρολόγου Μηχανικού και Μηχανικού Υπολογιστών, Ηλεκτρολόγου Μηχανικού και Τεχνολογίας Υπολογιστών, Ηλεκτρολόγου Μηχανικού και Μηχανικού Η/Υ, ή το ομώνυμο πτυχίο ή δίπλωμα Ε.Α.Π. (Α.Ε.Ι.) ή Π.Σ.Ε. (Α.Ε.Ι.) ή το ταυτόσημο κατά περιεχόμενο ειδικότητας πτυχίο ή δίπλωμα Α.Ε.Ι. ή Ε.Α.Π. (Α.Ε.Ι.) ή Π.Σ.Ε. (Α.Ε.Ι.) της ημεδαπής ή ισότιμος τίτλος αντίστοιχης ειδικότητας σχολών της αλλοδαπής.  **β)** Εξειδικευμένη εμπειρία **ενός (1) έτους** στον συντονισμό, ή/και διοίκηση, ή/και υλοποίηση, ή/και οικονομική διαχείριση, ή/και διοικητική υποστήριξη έργων, που έχουν υλοποιηθεί στο πλαίσιο συγχρηματοδοτούμενων Ευρωπαϊκών προγραμμάτων / αναπτυξιακών έργων.  **γ)** Γνώση Χειρισμού Η/Υ, στα αντικείμενα: α) επεξεργασίας κειμένων, β) υπολογιστικών φύλλων και γ) υπηρεσιών διαδικτύου.  **δ) Καλή** γνώση ξένης γλώσσας (επιπέδου Β2). |

Οι υποψήφιοι πρέπει να είναι ηλικίας από 18 έως 65 ετών.

**ΠΡΟΣΘΕΤΑ ΒΑΘΜΟΛΟΓΟΥΜΕΝΑ ΠΡΟΣΟΝΤΑ ΚΑΙ ΜΟΡΙΟΔΟΤΗΣΗ**

Σε κάθε περίπτωση ακολουθούνται οι αρχές της διαφάνειας, αντικειμενικότητας, ίσης μεταχείρισης και των ίσων ευκαιριών πρόσβασης. Η σειρά κατάταξης μεταξύ των υποψηφίων, ΜΟΝΟ εφόσον κατέχουν τα υποχρεωτικά (On/Off) προσόντα, καθορίζεται με βάση τα ακόλουθα μοριοδοτούμενα κριτήρια επιπρόσθετων προσόντων:

1. Επιπρόσθετοι τίτλοι σπουδών μη ομοιόβαθμοι του βασικού τίτλου σπουδών.
2. Επιπρόσθετη (πέραν της ελάχιστης ζητούμενης) επαγγελματική εμπειρία **σε πράξεις και προγράμματα** σχετικά με το συντονισμό, ή/και διοίκηση, ή/και υλοποίηση, ή/και οικονομική διαχείριση, ή/και διοικητική υποστήριξη έργων, που έχουν υλοποιηθεί στο πλαίσιο συγχρηματοδοτούμενων Ευρωπαϊκών προγραμμάτων/αναπτυξιακών έργων, ή σχετικών με το αντικείμενο του συγκεκριμένου έργου.
3. Άριστη γνώση ξένης γλώσσας (έως 1 γλώσσα)
4. Τεκμηριωμένη γνώση ή/και εμπειρία σε ζητήματα διαχείρισης / περιεχομένου ιστοσελίδων ή/και ΜΚΔ και Social-media Marketing.

|  |  |  |
| --- | --- | --- |
| **Α/Α** | **ΒΑΘΜΟΛΟΓΟΥΜΕΝΑ ΕΠΙΠΡΟΣΘΕΤΑ ΠΡΟΣΟΝΤΑ** | **ΜΟΡΙΑ** |
|  | Διδακτορικό Δίπλωμα (Δ.Δ.) σε συναφές πεδίο με τη ζητούμενη ειδικότητα ή/και το αντικείμενο και τα παραδοτέα της παρούσας πρόσκλησης (έως 1) | 150 |
|  | Μεταπτυχιακός Τίτλος Σπουδών σε συναφές με το αντικείμενο ή/και τα παραδοτέα της παρούσας πρόσκλησης (Βαθμολογείται μόνο ένας. Δεν βαθμολογείται αν κατατεθεί αποδεκτό Δ.Δ.) | 70 |
|  | Ενιαίος και Αδιάσπαστος Τίτλος Σπουδών Μεταπτυχιακού Επιπέδου (integrated master) (Βαθμολογείται μόνο ένας. Δεν βαθμολογείται αν κατατεθεί αποδεκτό Δ.Δ. ή άλλος Μεταπτυχιακός Τίτλος Σπουδών.) | 35 |
|  | Επιπρόσθετη πέραν των ελάχιστων χρονικών ορίων επαγγελματική εμπειρία σε θέματα συναφή με το αντικείμενο και τα παραδοτέα της παρούσας πρόσκλησης | **Έως 588** |
| Ο υποψήφιος λαμβάνει 7 μόρια για κάθε μήνα επιπλέον εμπειρίας με ανώτατο όριο τους 84 μήνες | |
|  | Άριστη γνώση ξένης γλώσσας (Γ2/C2, έως 1 γλώσσα) | 15 |
|  | Τεκμηριωμένη γνώση ή/και εμπειρία σε ζητήματα διαχείρισης / περιεχομένου ιστοσελίδων ή/και ΜΚΔ και Social-media Marketing | 20 |
| **ΣΥΝΟΛΙΚΗ** **ΒΑΘΜΟΛΟΓΙΑ (max.)** | | **773** |

Κάθε υποψήφιος, δικαιούται να καταταγεί σε πίνακα κατάταξης κατά φθίνουσα σειρά συνολικής βαθμολογίας, όπως αυτή προκύπτει από το άθροισμα μοριοδότησης των **Επιπρόσθετων Προσόντων Αξιολόγησης** (μέγιστος αριθμός μορίων : 773), ΜΟΝΟ εφόσον κατέχει τα υποχρεωτικά (On/Off) προσόντα.

**ΑΜΟΙΒΗ**

Η συνολική αμοιβή της Σύμβασης Μίσθωσης Έργου ανέρχεται στο ποσό **των είκοσι επτά χιλιάδων τριακοσίων τριάντα τεσσάρων ευρώ και είκοσι ένα λεπτών (€ 27.334,21)** για όλο το χρονικό διάστημα υλοποίησης της Πράξης «Cooperative Intelligent education & electromobility Zero Energy Buildings» με ακρωνύμιο «C-IZEBs» (δηλαδή μέχρι 15.07.2023) και περιλαμβάνει όλες τις αναγκαίες ενέργειες μέχρι την ολοκλήρωση της Διαδικασίας Κλεισίματος Πράξης (15.06.2024), συμπεριλαμβανομένου και τυχόν παράτασης της. Επίσης, το άτομο με το οποίο θα συναφθεί η σύμβαση υποχρεούται να συνδράμει τον Δήμο Ηρακλείου στην πραγματοποίηση ελέγχων (αρχείου, αλληλογραφίας, τραπεζικών λογαριασμών, κ.λπ.) από τις αρμόδιες αρχές (Διαχειριστική Αρχή, Κοινή Γραμματεία, Πρωτοβάθμιος έλεγχος, Αρχή Πιστοποίησης, Δευτεροβάθμιος έλεγχος, Ευρωπαϊκή Επιτροπή και Ευρωπαϊκό Ελεγκτικό Συνέδριο) και μετά την λήξη της Πράξης.

Στο ανωτέρω ποσό περιλαμβάνεται η αμοιβή του συμβαλλόμενου, Φ.Π.Α. 24%, φόρος εισοδήματος 20%, πάσης φύσης νόμιμες κρατήσεις, και ασφαλιστικές εισφορές εφόσον ο ανάδοχος υπάγεται στις διατάξεις παραγράφου 9 του άρθρου 39 του Ν. 4387/2016. Σε περίπτωση μη υπαγωγής του αναδόχου σε καθεστώς ΦΠΑ ή στις διατάξεις του Ν.4387/2016 η σύμβαση θα διαμορφωθεί στο αναλογούν ποσό για αμοιβή και νόμιμες κρατήσεις.

Τυχόν έξοδα μετακινήσεων και αποζημίωσης εκτός έδρας (πχ. για συμμετοχή στις συναντήσεις της Πράξης, συνέδρια, δράσεις δημοσιότητας, συναντήσεις-ημερίδες που διοργανώνει η ΚΓ/ΔΑ του Προγράμματος, κ.λπ.) εντός ή εκτός επιλέξιμης περιοχής, γίνονται σύμφωνα με τον οδηγό επιλεξιμότητας δαπανών του Προγράμματος Interreg V-A «Ελλάδα-Κύπρος 2014-2020» και εμπίπτουν στις «Δαπάνες ταξιδιών και διαμονής», επιβαρύνοντας τον Δήμο Ηρακλείου.

Η ανωτέρω αμοιβή καταβάλλεται σε ισόποσες μηνιαίες δόσεις μέσω της ΕΑΠ, με το τελευταίο τιμολόγιο να εκδίδεται μια ημέρα πριν τη λήξη της Πράξης. Η αμοιβή δύναται να αυξηθεί σε περίπτωση εκτέλεσης επιπρόσθετου έργου (π.χ. λόγω τροποποίησης φυσικού αντικειμένου), εφόσον υπάρξει αδιάθετο ποσό κατά την υλοποίηση της Πράξης, και ΜΟΝΟ κατόπιν πλήρως αιτιολογημένης εισήγησης-αιτήματος τροποποίησης του οικονομικού αντικειμένου (budget reallocation) από το Τμήμα Ευρωπαϊκών Προγραμμάτων, αποδοχή του αιτήματος αυτού από την ΚΓ/ΔΑ/ΕΠ του Προγράμματος Interreg V-A «Ελλάδα-Κύπρος 2014-2020» και σχετική απόφαση της ΟΕ του Δ.Η. για την τροποποίηση της ΣΜΕ.

**ΔΗΜΟΣΙΕΥΣΗ ΤΗΣ ΑΝΑΚΟΙΝΩΣΗΣ**

**Περίληψη** της παρούσας ανακοίνωσης, θα δημοσιευθεί σε μια (1) ημερήσια τοπική εφημερίδα του νομού **Ηρακλείου**.

**Ανάρτηση** ολόκληρης της ανακοίνωσης [μαζί με το ***«ΠΑΡΑΡΤΗΜΑ ΑΝΑΚΟΙΝΩΣΗΣ*** ***ΠΡΟΣΛΗΨΗΣ ΠΡΟΣΩΠΙΚΟΥ ΜΕ ΣΥΜΒΑΣΗ ΜΙΣΘΩΣΗΣ ΕΡΓΟΥ ΣΤΟ ΠΛΑΙΣΙΟ ΤΗΣ ΠΡΑΞΗΣ ΜΕ ΑΚΡΩΝΥΜΙΟ C-IZEBS»*** και τα Ειδικά Παραρτήματα ***«(Α1) Απόδειξη Χειρισμού Η/Υ με Ημ. Εκδ. 31/08/2021»*** και ***(Α2) «Απόδειξη Γλωσσομάθειας με Ημ. Εκδ. 07/12/2020»***],θα γίνει στον χώρο των ανακοινώσεων του δημοτικού καταστήματος του **Δήμου Ηρακλείου Κρήτης,** στο οποίο εδρεύει η υπηρεσία με σύνταξη σχετικού **πρακτικού ανάρτησης** **στο φορέα** και στην ιστοσελίδα του Δήμου Ηρακλείου, ως εξής: [***www.heraklion.gr***](http://www.heraklion.gr) ***🡪 Ο Δήμος 🡪 Προσλήψεις 🡪 ΠΡΟΣΚΛΗΣΗ ΠΡΟΣΛΗΨΗΣ ΠΡΟΣΩΠΙΚΟΥ ΜΕ ΣΥΜΒΑΣΗ ΜΙΣΘΩΣΗΣ ΕΡΓΟΥ ΣΤΟ ΠΛΑΙΣΙΟ ΤΗΣ ΠΡΑΞΗΣ ΜΕ ΑΚΡΩΝΥΜΙΟ C-IZEBS.***

**ΥΠΟΒΟΛΗ ΑΙΤΗΣΕΩΝ ΣΥΜΜΕΤΟΧΗΣ**

Οι ενδιαφερόμενοι καλούνται να υποβάλουν αίτηση με τα απαιτούμενα δικαιολογητικά είτε αυτοπροσώπως, είτε με άλλο εξουσιοδοτημένο από αυτούς πρόσωπο, εφόσον η εξουσιοδότηση φέρει την υπογραφή τους θεωρημένη από δημόσια αρχή, **είτε ταχυδρομικά με συστημένη επιστολή**, στα γραφεία της υπηρεσίας μας στην ακόλουθη διεύθυνση:

**ΔΗΜΟΣ ΗΡΑΚΛΕΙΟΥ ΚΡΗΤΗΣ**

**ΑΓΙΟΥ ΤΙΤΟΥ 1, Τ.Κ. 712 02 ΗΡΑΚΛΕΙΟ ΚΡΗΤΗΣ**

**ΤΜΗΜΑ ΑΝΘΡΩΠΙΝΟΥ ΔΥΝΑΜΙΚΟΥ**

***ΥΠΟΒΟΛΗ ΥΠΟΨΗΦΙΟΤΗΤΑΣ ΓΙΑ ΤΗ ΠΡΟΣΚΛΗΣΗ ΠΡΟΣΛΗΨΗΣ***

***ΠΡΟΣΩΠΙΚΟΥ ΜΕ ΣΥΜΒΑΣΗ ΜΙΣΘΩΣΗΣ ΕΡΓΟΥ ΣΤΟ ΠΛΑΙΣΙΟ ΤΗΣ ΠΡΑΞΗΣ***

***ΜΕ ΑΚΡΩΝΥΜΙΟ C-IZEBS [ΘΕΣΗ: 1. ΠΕ ΠΛΗΡΟΦΟΡΙΚΗΣ]***

Στην περίπτωση αποστολής των αιτήσεων ταχυδρομικώς το εμπρόθεσμο των αιτήσεων κρίνεται με βάση την ημερομηνία που φέρει ο φάκελος αποστολής, ο οποίος μετά την αποσφράγισή του επισυνάπτεται στην αίτηση των υποψηφίων.

Η προθεσμία υποβολής των αιτήσεων είναι **δέκα (10) ημέρες** (υπολογιζόμενες ημερολογιακά)και αρχίζει από την επόμενη ημέρα της τελευταίας δημοσίευσης της παρούσας σε τοπικές εφημερίδες ή της ανάρτησής στον χώρο των ανακοινώσεων του δημοτικού καταστήματος του **Δήμου** **Ηρακλείου Κρήτης,** εφόσον η ανάρτηση είναι τυχόν μεταγενέστερη της δημοσίευσης στις εφημερίδες. Η ανωτέρω προθεσμία λήγει με την παρέλευση ολόκληρης της τελευταίας ημέρας και εάν αυτή είναι, κατά νόμο, εξαιρετέα (δημόσια αργία ή μη εργάσιμη), τότε η λήξη της προθεσμίας μετατίθεται την επόμενη εργάσιμη ημέρα.

**Η Αναλυτική Πρόσκληση δημοσιεύεται στην διεύθυνση** [***www.heraklion.gr***](http://www.heraklion.gr) ***🡪 Ο Δήμος 🡪 Προσλήψεις 🡪*** ***ΠΡΟΣΚΛΗΣΗ ΠΡΟΣΛΗΨΗΣ ΠΡΟΣΩΠΙΚΟΥ ΜΕ ΣΥΜΒΑΣΗ ΜΙΣΘΩΣΗΣ ΕΡΓΟΥ*** ***ΣΤΟ ΠΛΑΙΣΙΟ ΤΗΣ ΠΡΑΞΗΣ ΜΕ ΑΚΡΩΝΥΜΙΟ C-IZEBS.***

**Για πληροφορίες μπορείτε να επικοινωνείτε (εργάσιμες ημέρες & ώρες) με το Τμήμα Ανθρώπινου Δυναμικού Δήμου Ηρακλείου,** τηλ. επικοινωνίας: 281 3409 424, 162, 427.

**ΑΠΑΡΑΙΤΗΤΑ ΔΙΚΑΙΟΛΟΓΗΤΙΚΑ**

Οι υποψήφιοι για την υποβολή της αίτησης τους και την απόδειξη των ΑΠΑΙΤΟΥΜΕΝΩΝ ΠΡΟΣΟΝΤΩΝ (βλ. ΠΙΝΑΚΑ ΑΠΑΙΤΟΥΜΕΝΑ ΥΠΟΧΡΕΩΤΙΚΑ ΠΡΟΣΟΝΤΑ ON/OFF), των λοιπών ιδιοτήτων τους και της εμπειρίας τους οφείλουν να προσκομίσουν :

1. Φόρμα αίτησης (ΑΙΤΗΣΗ-ΥΠΕΥΘΥΝΗ ΔΗΛΩΣΗ: Έντυπο ΣΜΕ C-IZEBs) συμπληρωμένη και υπογεγραμμένη.
2. Ευκρινές φωτοαντίγραφο των δύο όψεων Ταυτότητας ή άλλου δημόσιου εγγράφου από το οποίο να προκύπτουν τα στοιχεία της ταυτότητας του αιτούντος.
3. Αναλυτικό Βιογραφικό Σημείωμα σύμφωνα με το πρότυπο Εuropass στο οποίο να αναφέρονται τα σχετικά με τα απαιτούμενα υποχρεωτικά και τα βαθμολογούμενα επιπρόσθετα προσόντα (τίτλοι, εμπειρία, κ.λπ.).
4. Ευκρινές φωτοαντίγραφο βασικού τίτλου σπουδών στον οποίο να αναγράφεται ο ακριβής βαθμός, η ημερομηνία και το έτος κτήσης αυτού.
5. Ευκρινές φωτοαντίγραφο διδακτορικού ή μεταπτυχιακού τίτλου σπουδών ετήσιας τουλάχιστον φοίτησης (αν υπάρχουν).
6. Ευκρινές φωτοαντίγραφο πιστοποιητικών απόδειξης χειρισμού Η/Υ.
7. Ευκρινές φωτοαντίγραφο τίτλων/πιστοποιητικών γλωσσομάθειας.
8. Άδεια άσκησης επαγγέλματος ή άλλη επαγγελματική άδεια ή βεβαίωση εγγραφής ή βεβαίωση αναγγελίας (όπου προβλέπεται) ή βεβαίωση περί πλήρωσης όλων των προϋποθέσεων άσκησης του επαγγέλματος ήλοιπές βεβαιώσεις ή πιστοποιητικά ή επαγγελματικές ταυτότητες που προβλέπονται από την Ανακοίνωση σε ισχύ και κατά τον χρόνο πρόσληψης *(μόνο για τις ειδικότητες που απαιτείται).*
9. Υπεύθυνες δηλώσεις και έγγραφα (βεβαιώσεις, πιστοποιητικά, συμβάσεις, συμφωνητικά, κ.λπ.) για την απόδειξη της εξειδικευμένης επαγγελματικής εμπειρίας.
10. Άλλα συνηγορούντα στοιχεία που επιθυμεί ο ενδιαφερόμενος/-η και αφορούν αποκλειστικά και μόνο στα κριτήρια επιλογής (π.χ. Συστατικές Επιστολές, Υποτροφίες, Βραβεία κ.λπ.).

Για τα παραποιημένα ή πλαστά φωτοαντίγραφα: *«στις περιπτώσεις προσκόμισης παραποιημένων ή πλαστών φωτοαντιγράφων όχι μόνο επιβάλλονται οι κυρώσεις του ν.1599/1986 ή άλλες ποινικές κυρώσεις, αλλά ανακαλείται αμέσως και η διοικητική ή άλλη πράξη, για την έκδοση της οποίας χρησιμοποιήθηκαν τα φωτοαντίγραφα αυτά».*

ΔΙΕΥΚΡΙΝΙΣΕΙΣ για ΚΑΤΑΘΕΣΗ ΥΠΟΨΗΦΙΟΤΗΤΩΝ

1. *Η ορθή συμπλήρωση της αίτησης και η μη παράλειψη όλων των στοιχείων που απαιτούνται είναι αποκλειστικά ευθύνη του υποψηφίου/της υποψηφίας.*
2. *Η μη εμπρόθεσμη υποβολή του φακέλου υποψηφιότητας ή η μη υποβολή του συνόλου των προβλεπομένων από την παρούσα δικαιολογητικών αποκλείει τον υποψήφιο/την υποψήφια από τη διαδικασία.*
3. *Υποψήφιος/υποψήφια, ο οποίος/η οποία δεν πληροί τα προσόντα OΝ/OFF για τη θέση, για την οποία υποβάλλει εκδήλωση ενδιαφέροντος, αποκλείεται από τη διαδικασία.*
4. *Οι υποψήφιοι χρειάζεται να ανατρέχουν στον ιστότοπο του ΔΗΜΟΥ ΗΡΑΚΛΕΙΟΥ, προκειμένου για την παρακολούθηση των αναρτήσεων σχετικά με την εξέλιξη της διαδικασίας.*

**ΑΞΙΟΛΟΓΗΣΗ - ΚΑΤΑΤΑΞΗ ΥΠΟΨΗΦΙΩΝ**

Αφού η υπηρεσία μας επεξεργαστεί τις αιτήσεις των υποψηφίων, τους κατατάσσει βάσει των κριτηρίων που αναφέρονται στην ανακοίνωση. Η **κατάταξη** των υποψηφίων, βάσει της οποίας θα γίνει η **τελική επιλογή** για την πρόσληψη με Σύμβαση Μίσθωσης Έργου, πραγματοποιείται ως εξής:

1. **Προηγούνται** στην κατάταξη οι υποψήφιοι που διαθέτουν τα **κύρια προσόντα** της ειδικότητας και ακολουθούν οι έχοντες τα επικουρικά *(Α’ επικουρίας κ.ο.κ.)*
2. Η κατάταξη μεταξύ των υποψηφίων που έχουν τα ίδια προσόντα *(κύρια ή επικουρικά)* γίνεται κατά φθίνουσα σειρά με βάση τη **συνολική βαθμολογία** που συγκεντρώνουν από τα βαθμολογούμενα κριτήρια κατάταξης *(Διδακτορικό Δίπλωμα ή Μεταπτυχιακός Τίτλος Σπουδών, Επιπρόσθετη πέραν των ελάχιστων χρονικών ορίων εξειδικευμένη εμπειρία στην διαχείριση συγχρηματοδοτούμενων έργων, εμπειρία στην διαχείριση συγχρηματοδοτούμενων έργων σε ΔΑ/ΕΥΔ, γνώση ξένης γλώσσας, γνώση ή/και εμπειρία σε ζητήματα διαχείρισης / περιεχομένου ιστοσελίδων ή/και ΜΚΔ και Social-media Marketing.)*
3. Στην περίπτωση **ισοβαθμίας** υποψηφίων στη συνολική βαθμολογία προηγείται αυτός που έχει τις περισσότερες μονάδες στο τρίτο βαθμολογούμενο κριτήριο *(επιπρόσθετη εμπειρία)* και, αν αυτές συμπίπτουν, αυτός που έχει τις περισσότερες μονάδες στο πρώτο κριτήριο και ούτω καθεξής. Αν εξαντληθούν όλα τα κριτήρια, η σειρά μεταξύ των υποψηφίων καθορίζεται με δημόσια κλήρωση.

**ΑΝΑΡΤΗΣΗ ΠΙΝΑΚΩΝ ΚΑΙ ΥΠΟΒΟΛΗ ΕΝΣΤΑΣΕΩΝ**

Μετά την κατάρτιση των πινάκων,το αργότερο μέσα σε **είκοσι (20) ημέρες** από τη λήξη της προθεσμίας υποβολής των αιτήσεων συμμετοχής, η υπηρεσία μας θα αναρτήσει τους **πίνακες κατάταξης** **των υποψηφίων** στο κατάστημα της Υπηρεσίας (με σχετικό πρακτικό ανάρτησης)και στην ιστοσελίδα του Δήμου Ηρακλείου, ως εξής: [***www.heraklion.gr***](http://www.heraklion.gr) ***🡪 Ο Δήμος 🡪 Προσλήψεις 🡪 ΠΙΝΑΚΕΣ ΚΑΤΑΤΑΞΗΣ ΓΙΑ ΤΗΝ ΠΡΟΣΚΛΗΣΗ ΠΡΟΣΛΗΨΗΣ ΠΡΟΣΩΠΙΚΟΥ ΜΕ ΣΥΜΒΑΣΗ ΜΙΣΘΩΣΗΣ ΕΡΓΟΥ ΣΤΟ ΠΛΑΙΣΙΟ ΤΗΣ ΠΡΑΞΗΣ ΜΕ ΑΚΡΩΝΥΜΙΟ C-IZEBS.***

Κατά των πινάκων αυτών, επιτρέπεται στους ενδιαφερόμενους η άσκηση **ένστασης**, μέσα σε αποκλειστική **προθεσμία πέντε (5) εργάσιμων ημερών** , η οποία αρχίζει από την επόμενη ημέρα της ανάρτησής τους. Για την άσκηση του ως άνω δικαιώματος δύνανται να λάβουν πλήρη γνώση των δικαιολογητικών όσων προηγούνται αυτών στον πίνακα κατάταξης στη θέση, για την οποία εξεδήλωσαν ενδιαφέρον, εφόσον έχουν έννομο συμφέρον. Σε περίπτωση υποβολής ενστάσεων, η εξέτασή τους θα γίνει από αρμόδια επιτροπή.

**ΑΝΑΡΤΗΣΗ ΤΕΛΙΚΩΝ ΑΠΟΤΕΛΕΣΜΑΤΩΝ**

Οι υποψήφιοι δύνανται να λάβουν γνώση των τελικών αποτελεσμάτων της αξιολόγησης-ενστάσεων από την ιστοσελίδα του Δήμου Ηρακλείου, ως εξής: ***www.heraklion.gr 🡪 Ο Δήμος 🡪 Προσλήψεις 🡪 ΤΕΛΙΚΑ ΑΠΟΤΕΛΕΣΜΑΤΑ ΓΙΑ ΤΗΝ ΠΡΟΣΚΛΗΣΗ ΠΡΟΣΛΗΨΗΣ ΠΡΟΣΩΠΙΚΟΥ ΜΕ ΣΥΜΒΑΣΗ ΜΙΣΘΩΣΗΣ ΕΡΓΟΥ ΣΤΟ ΠΛΑΙΣΙΟ ΤΗΣ ΠΡΑΞΗΣ ΜΕ ΑΚΡΩΝΥΜΙΟ C-IZEBS.***

**ΠΡΟΣΛΗΨΗ - ΥΠΟΓΡΑΦΗ ΣΥΜΒΑΣΗΣ**

Η υπηρεσία προβαίνει στη σύναψη σύμβασης μίσθωσης έργου με τον/-ην επιλεγέντα υποψηφίο/-α **εντός εύλογου χρόνου μετά** την ανάρτηση των τελικών αποτελεσμάτων.

*Απασχολούμενοι που αποχωρούν πριν από τη λήξη της σύμβασής τους, αντικαθίστανται με άλλους από τους εγγεγραμμένους και διαθέσιμους στον πίνακα της οικείας ειδικότητας, κατά τη σειρά εγγραφής τους σε αυτόν. Οι υποψήφιοι που επιλέγονται λόγω αντικατάστασης αποχωρούντων υποψηφίων, απασχολούνται για το υπολειπόμενο, κατά περίπτωση, χρονικό διάστημα και μέχρι συμπληρώσεως της εγκεκριμένης διάρκειας της σύμβασης μίσθωσης έργου με τα ίδια καθήκοντα λαμβάνοντας το υπόλοιπο της αμοιβής.*

**ΑΝΑΠΟΣΠΑΣΤΟ ΤΜΗΜΑ της παρούσας ανακοίνωσης αποτελεί και το *«ΠΑΡΑΡΤΗΜΑ ΑΝΑΚΟΙΝΩΣΗΣ ΠΡΟΣΛΗΨΗΣ ΠΡΟΣΩΠΙΚΟΥ ΜΕ ΣΥΜΒΑΣΗ ΜΙΣΘΩΣΗΣ ΕΡΓΟΥ ΣΤΟ ΠΛΑΙΣΙΟ ΤΗΣ ΠΡΑΞΗΣ ΜΕ ΑΚΡΩΝΥΜΙΟ C-IZEBS»,* το οποίο περιλαμβάνει: i) οδηγίες για τη συμπλήρωση της αίτησης – υπεύθυνης δήλωσης ΣΜΕ C-IZEBS, σε συνδυασμό με επισημάνσεις σχετικά με τα προσόντα και τα βαθμολογούμενα κριτήρια κατάταξης των υποψηφίων και ii) τα δικαιολογητικά που απαιτούνται για την έγκυρη συμμετοχή τους στη διαδικασία επιλογής. Οι ενδιαφερόμενοι μπορούν να έχουν πρόσβαση στο Παράρτημα αυτό, αλλά και στα Ειδικά Παραρτήματα «(Α1) Απόδειξη Χειρισμού Η/Υ με Ημ. Εκδ. 31/08/2021» και (Α2) «Απόδειξη Γλωσσομάθειας με Ημ. Εκδ. 07/12/2020»,** **μέσω του δικτυακού τόπου του Δήμου Ηρακλείου (www.heraklion.gr) και συγκεκριμένα μέσω της διαδρομής:** [***www.heraklion.gr***](http://www.heraklion.gr) ***🡪 Ο Δήμος 🡪 Προσλήψεις 🡪 ΠΡΟΣΚΛΗΣΗ ΠΡΟΣΛΗΨΗΣ ΠΡΟΣΩΠΙΚΟΥ ΜΕ ΣΥΜΒΑΣΗ ΜΙΣΘΩΣΗΣ ΕΡΓΟΥ ΣΤΟ ΠΛΑΙΣΙΟ ΤΗΣ ΠΡΑΞΗΣ ΜΕ ΑΚΡΩΝΥΜΙΟ C-IZEBS.***

**Να δημοσιευτεί στην εφημερίδα Η ΑΝΤΙΔΗΜΑΡΧΟΣ ΗΡΑΚΛΕΙΟΥ**

**ΠΑΤΡΙΣ**

**ΜΑΡΙΑ Γ. ΚΑΝΑΒΑΚΗ**